CELEX: 62011CN0547
Language: el
Date: 2011-10-28 00:00:00
Title: Υπόθεση C-547/11: Προσφυγή της 28ης Οκτωβρίου 2011 — Ευρωπαϊκή Επιτροπή κατά Ιταλικής Δημοκρατίας

14.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/6
            
         Προσφυγή της 28ης Οκτωβρίου 2011 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-547/11)
   2012/C 13/13
   Γλώσσα διαδικασίας: ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: B. Stromsky και D. Grespan)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η Επιτροπή ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία,
               
                           —
                        
                        
                           μη έχοντας θεσπίσει εμπρόθεσμα όλα τα αναγκαία μέτρα προκειμένου να ανακτήσει την κρατική ενίσχυση την οποία έκρινε παράνομη και ασυμβίβαστη με την κοινή αγορά η Επιτροπή με την απόφαση 2006/323/ΕΚ, της 7ης Δεκεμβρίου 2005, σχετικά με την απαλλαγή από τον ειδικό φόρο κατανάλωσης των πετρελαιοειδών που χρησιμοποιούνται ως καύσιμα για την παραγωγή αλουμίνας στην Gardanne, στην περιοχή Shannon και στη Σαρδηνία, η οποία εφαρμόζεται αντίστοιχα από τη Γαλλία, την Ιρλανδία και την Ιταλία (στο εξής: απόφαση 2006/323), παρέβη τις υποχρεώσεις που υπέχει από τα άρθρα 5 και 6 της εν λόγω απόφασης και από τη Συνθήκη για τη λειτουργία της Ευρωπαϊκής Ένωσης και
                        
                     
                           —
                        
                        
                           μη έχοντας θεσπίσει εμπρόθεσμα όλα τα αναγκαία μέτρα προκειμένου να ανακτήσει την κρατική ενίσχυση την οποία έκρινε παράνομη και ασυμβίβαστη με την κοινή αγορά η Επιτροπή με την απόφαση 2007/375/ΕΚ, της 7ης Φεβρουαρίου 2007, σχετικά με την απαλλαγή από τον ειδικό φόρο κατανάλωσης των πετρελαιοειδών που χρησιμοποιούνται ως καύσιμα για την παραγωγή αλουμίνας στην Gardanne, στην περιοχή Shannon και στη Σαρδηνία, η οποία εφαρμόζεται αντίστοιχα από τη Γαλλία, την Ιρλανδία και την Ιταλία (στο εξής: απόφαση 2007/375), παρέβη τις υποχρεώσεις που υπέχει από τα άρθρα 4 και 6 της εν λόγω απόφασης και από τη Συνθήκη για τη λειτουργία της Ευρωπαϊκής Ένωσης,
                        
                     
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για την εκτέλεση της απόφασης 2006/323 έληξε στις 8 Φεβρουαρίου 2006. Η προθεσμία για την εκτέλεση της απόφασης 2007/375 έληξε στις 8 Ιουνίου 2007.
   Μέχρι σήμερα η Ιταλική Δημοκρατία δεν έχει προβεί στην ανάκτηση όλων των ενισχύσεων που κρίθηκαν παράνομες με τις εν λόγω αποφάσεις ούτε έχει ενημερώσει την Επιτροπή για την ανάκτηση αυτή. Οι νομικές δυσχέρειες που πρόβαλε η Ιταλία ως δικαιολογία για την καθυστέρηση στην εκτέλεση των αποφάσεων αυτών δεν συνιστούν εξάλλου, σύμφωνα με τη νομολογία του Δικαστηρίου, λόγους απόλυτης αδυναμίας ανάκτησης.
   Στη συνέχεια η Επιτροπή επικρίνει το γεγονός ότι η Ιταλία την ενημέρωσε με καθυστέρηση για την πρόοδο της εθνικής διαδικασίας εκτέλεσης των αποφάσεων, παραβιάζοντας έτσι την υποχρέωση ενημέρωσης την οποία επιβάλλουν οι εν λόγω οδηγίες.